32010R0360
L 106/1
SLUŽBENI LIST EUROPSKE UNIJE
27.04.2010.
UREDBA KOMISIJE (EU) br. 360/2010
od 27. travnja 2010.
o izmjeni Priloga IV. i Priloga VIII. Uredbi Vijeća (EZ) br. 73/2009 o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike
EUROPSKA KOMISIJA,
Uzimajući u obzir Ugovor o funkcioniranju Europske unije,
Uzimajući u obzir Uredbu Vijeća (EZ) br. 73/2009 od 19. siječnja 2009. o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike, o izmjeni uredaba (EZ) br. 1290/2005, (EZ) br. 247/2006, (EZ) br. 378/2007 i stavljanju izvan snage Uredbe (EZ) br. 1782/2003 (1) i posebno njezinog članka 8. stavka 2. točaka (a) i (b), članka 40. i članka 67.,
budući da:
(1)
Prilogom VIII. Uredbi (EZ) br. 73/2009 utvrđuje se za svaku državu članicu najviša vrijednost svih prava na plaćanja koja se mogu dodijeliti tijekom kalendarske godine. Sukladno članku 40. stavku 2. i članku 67. dotične Uredbe, Prilog VIII. bi trebalo urediti tako da uzme u obzir odluke država članica u skladu s člancima 103.o i 188.a stavkom 3. Uredbe Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (2), u odnosu na vino i suvremenu integraciju proizvodno vezane potpore u jedinstveni sustav plaćanja.
(2)
Njemačka, Grčka, Španjolska, Francuska, Italija, Luksemburg, Austrija, Portugal i Slovenija izvijestile su Komisiju o svojim namjerama za dodjelu novih prava na plaćanja vinogradarima sukladno člancima 103.o i 188.a stavak 3. Uredbe (EZ) br. 1234/2007.
(3)
Belgija, Danska, Grčka, Luksemburg, Nizozemska, Austrija, Finska, Švedska i Ujedinjena Kraljevina izvijestile su Komisiju o svojoj namjeri da barem unaprijede integraciju potpore za sjeme navedenu u glavi IV. odjeljku 5. Uredbe (EZ) br. 73/2009 ili jedan od programa navedenih u Prilogu XI. točki 1. dotične Uredbe, s izuzećem određenih premija za kakvoću durum pšenice, u jedinstveni sustav plaćanja u 2010. ili 2011.
(4)
Prilog IV. Uredbi (EZ) br. 73/2009 utvrđuje za svaku državu članicu gornje granice koje ukupni iznosi izravnih plaćanja ne smiju nadmašiti, neto iznos modulacije, koji može biti odobren u odnosu na kalendarsku godinu u dotičnoj državi članici.
(5)
Sukladno odlukama koje su donijele države članice u skladu s člankom 103.o i 188.a stavak 3. Uredbe (EZ) br. 1234/2007 i člankom 67. Uredbe (EZ) br. 73/2009, ukupni najviši iznosi izravnih plaćanja koja se mogu odobriti biti će povećani. Stoga, sukladno članku 8. stavku 2. točki (a) Uredbe (EZ) br. 73/2009, Prilog IV. ovoj Uredbi treba preispitati.
(6)
Budući da su poteškoće u poljoprivrednom sektoru izazvane ekonomskom krizom i dalje prisutne uz trajan negativni utjecaj na gospodarsko stanje poljoprivrednika, Portugal je izvijestio Komisiju o svojoj odluci da više ne primjenjuje sporazumnu modulaciju predviđenu od 2010. do 2012. Stoga, sukladno članku 8. stavku 2. točki (b) Uredbe (EZ) br. 73/2009, neto iznos koji proizlazi iz primjene dragovoljne modulacije u Portugalu koja je određena Odlukom Komisije 2009/780/EZ (3) trebao bi se za dotične godine dodati nacionalnoj gornjoj granici za Portugal kao što je utvrđeno u Prilogu IV. Uredbi (EZ) br. 73/2009.
(7)
Prilozi IV. i VIII. Uredbi (EZ) br. 73/2009 trebaju se stoga na odgovarajući način izmijeniti.
(8)
Mjere predviđene u ovoj Uredbi u skladu su s mišljenjem Upravljačkog odbora za izravna plaćanja,
DONIJELA JE OVU UREDBU:
Članak 1.
Prilog IV. Uredbi (EZ) br. 73/2009 zamjenjuje se tekstom navedenim u Prilogu I. ovoj Uredbi.
Članak 2.
Prilog VIII. Uredbi (EZ) br. 73/2009 zamjenjuje se tekstom navedenim u Prilogu II. ovoj Uredbi.
Članak 3.
Ova Uredba stupa na snagu sedmoga dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. travnja 2010.